ms sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en en id ms ms ms ms nl id eo en ms it ms ms en nl en en id en ms id fi en ms id ms ms id id id id id id id ms ms id ms id id ms ms ms id id id hy hy hy it ms id id id id ms ms ms ms id en ms id ms id ms id ms id id ms ms ms ms ms id ms ms ms ms id ms ms id id ms ms en en en en en en en id id en id id en id id jv ms id id it es id id en id ms ms ms ms ms ms
Jenis Jenis Penyakit Kulit, 7 Jangkitan Kulit Yang Anda Perlu Tahu!
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Kesihatan Kulit • 3 bulan
Kurap di tangan & kaki
Seluruh tangan & kaki saya ada kurap.. So mcm mana nak hilangkan ye
Kami pernah kongsikan mengenai perkara ini dahulu, anda boleh semak di sini:
... Lihat Lebih Lagi
Lihat 0 lagi kiriman
Semua komen ada di sini
Jaga-Jaga Dengan Penyakit Kulit Berjangkit, Ini 7 Jenis Yang Anda Perlu Tahu!
Ditulis oleh Fatin Zahra Disemak pada 18/02/2022
Disemak secara perubatan oleh Panel Perubatan Hello Doktor
Tahukah anda, ada jenis jenis penyakit kulit yang berjangkit? Jika kulit anda bengkak, menjadi merah dan lembut ketika disentuh, ini mungkin tanda jangkitan kulit.
Apabila bercakap mengenai masalah kulit, pasti kita akan terfikir masalah yang sering berlaku seperti jerawat, ekzema, psoriasis dan rosacea.
Namun, ada ribuan lagi penyakit kulit lain yang wujud. Malah, ada juga yang boleh menjangkiti dari satu individu ke individu yang lain.
Sebab itulah kita perlu sentiasa peka mengenai tanda penyakit kulit berjangkit serta cara untuk merawatnya.
Kulit merupakan organ manusia yang terbesar. Ia mempunyai pelbagai fungsi, termasuklah melindungi badan daripada jangkitan.
Walau bagaimanapun, kadangkala bakteria, kulat atau virus masih boleh menembusi kulit dan menyebabkan penyakit.
Jenis jenis penyakit kulit berjangkit
Kulit merupakan lapisan perlindungan utama badan. Ia melindungi kita daripada anasir luar yang berbahaya.
Jangkitan ini turut dikenali sebagai penyakit kulit berjangkit. Ada beberapa jenis jenis penyakit kulit berjangkit yang lazim seperti:
1. Penyakit kulit impetigo
Impetigo merupakan sejenis penyakit kulit yang amat mudah berjangkit, terutamanya dalam kalangan bayi dan kanak-kanak.
Penghidap impetigo mempunyai ruam yang berwarna kemerah-merahan di kawasan hidung, mulut, tangan dan kaki.
Selepas seminggu, ruam ini akan pecah dan membentuk kuping yang berwarna seakan-akan madu.
Impetigo perlu dirawat menggunakan antibiotik. Penghidapnya juga perlu dikuarantin sehingga sembuh.
Ikuti topik yang paling relevan dan bertukar cerita. Sertai komuniti Keibubapaan hari ini!
Ikuti topik yang paling relevan dan bertukar cerita. Sertai komuniti Keibubapaan hari ini!
Molluscum contagiosum merupakan sejenis penyakit jangkitan kulit yang disebabkan oleh poxvirus. Jangkitan ini selalunya tidak dapat dikesan awal kerana ia bersifat benigna.
Namun, simptom seperti lesi di seluruh badan akan mulai timbul dalam masa 6 hingga 12 bulan.
Lesi ini turut dikenali dengan nama Mollusca. Ia bersaiz kecil, timbul sedikit pada kulit dan berwarna putih atau merah jambu.
Selain itu, lesi ini juga boleh menjadi gatal, menyakitkan, berwarna merah dan bengkak.
Virus ini bertindak menjangkiti orang lain melalui sentuhan. Selain itu, ia juga boleh merebak melalui hubungan seks.
Kulat merupakan sejenis organisma kecil seperti kulapuk.
Kulat boleh ditemui di mana-mana sahaja – di udara, di dalam air dan juga pada permukaan kulit manusia. Hampir separuh kulat di dunia ini adalah berbahaya dan boleh menyebabkan jangkitan.
Individu yang mempunyai daya tahan yang rendah amat berisiko untuk mengalami jangkitan kulat.
Selalunya, kulit akan rasa gatal-gatal dan naik ruam setelah bersentuhan dengan kulat yang wujud di persekitaran kita.
4. Kaki makan air (Athlete’s foot)
Kaki makan air merupakan jangkitan yang amat lazim berlaku. Ia merupakan salah satu jenis jenis penyakit kulit yang disebabkan oleh jangkitan kulat.
Jangkitan ini merebak apabila seseorang berjalan berkaki ayam di tandas atau kolam renang awam.
Kulit di sekitar kaki akan bertukar menjadi putih dan mulai terkopek. Kaki makan air juga boleh terbentuk di kawasan tapak kaki.
Selain itu, individu yang sering berpeluh di kawasan tapak kaki dan sering pakai kasut yang ketat juga terdedah dengan kaki makan air.
Athlete’s foot juga boleh menjangkiti orang lain melalui perkongsian tuala dan baju.
Jenis jenis penyakit kulit #5. Kudis buta
Kudis buta merupakan sejenis penyakit kulit yang berlaku disebabkan kutu Sarcoptes scabiei var. hominis.
Kutu ini akan masuk ke dalam kulit dan tinggal pada lapisan paling atas. Kemudian, ia akan bertelur pada kawasan kulit tersebut.
Individu yang menghidap kudis buta akan mengalami kegatalan yang amat sangat. Malah, kulit juga akan dipenuhi ruam yang seakan-akan jerawat.
Ia boleh menjangkiti orang lain melalui sentuhan dan juga perkongsian barang seperti tempat tidur dan baju.
6. Penyakit kulit kurap
Kurap atau ringworm juga merupakan salah satu jenis jenis jangkitan kulit yang berlaku disebabkan kulat. Kurap boleh dirawat menggunakan ubat dari farmasi.
Tanda utama kurap ialah ruam berbentuk cincin, berwarna merah atau perak pada kulit. Kadangkala, ruam ini boleh merebak dan membentuk tompokan pada kulit.
Sesiapa sahaja boleh terkena jangkitan kurap. Selalunya ia berlaku melalui jangkitan daripada individu atau haiwan yang dijangkiti.
7. Kayap, salah satu jenis jenis penyakit kulit
Kayap merupakan penyakit kulit atau jangkitan virus yang disebabkan oleh varicella-zoster, virus yang sama menyebabkan chicken pox.
Jangkitan kayap sangat menyakitkan. Ia boleh berlaku pada mana-mana bahagian badan.
Kayap bukanlah penyakit yang berbahaya atau boleh mengancam nyawa. Namun, ruam yang muncul boleh menyebabkan ketidakselesaan yang amat sangat.
Pengambilan vaksin boleh mengurangkan risiko kayap. Rawatan awal juga sangat membantu dalam menangani kayap.
Penyakit kulit berjangkit, jumpa doktor secepat mungkin!
Jika anda menghidap salah satu daripada penyakit di atas, pastikan anda berjumpa doktor secepat mungkin.
Penyakit kulit berjangkit bukan sahaja boleh mendatangkan bahaya kepada orang sekeliling anda, ia juga menyebabkan kesakitan dan ketidakselesaan kepada penghidapnya.
Dapatkan rawatan secepat mungkin jika anda menghidap salah satu jenis jenis penyakit kulit di atas.
Doktor dapat membantu dengan melakukan diagnosis yang bertepatan serta memberikan rawatan yang sewajarnya.
Hello Health Group tidak menawarkan nasihat perubatan, diagnosis atau rawatan.
Skin Fungus. https://my.clevelandclinic.org/health/diseases/4276-skin-fungus. Accessed on Feb 14, 2022.
Athlete’s foot. https://www.mayoclinic.org/diseases-conditions/athletes-foot/symptoms-causes/syc-20353841. Accessed on Feb 14, 2022.
Parasites – Scabies. https://www.cdc.gov/parasites/scabies/index.html. Accessed on Feb 14, 2022.
Ringworm. https://www.nhs.uk/conditions/ringworm/. Accessed on Feb 14, 2022.
Shingles. https://www.mayoclinic.org/diseases-conditions/shingles/symptoms-causes/syc-20353054. Accessed on Feb 14, 2022.
Impetigo. https://dermnetnz.org/topics/impetigo. Accessed on Feb 18, 2022.
Impetigo. https://kidshealth.org/en/parents/impetigo.html. Accessed on Feb 18, 2022.
Anak Mengadu Tangan Jadi Gatal & Kemerahan, Itu Petanda Dijangkiti Kudis Buta
Ditulis oleh Fatin Zahra Disemak pada 18/02/2022
Disemak secara perubatan oleh Panel Perubatan Hello Doktor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.